ÚRAD  VLÁDY
SLOVENSKEJ  REPUBLIKY
     sekcia vládnej legislatívy

									  Na rokovanie vlády SR
									   dňa 7. novembra 2001
									   K materiálu č. 7414/2001
									   K bodu č. 27

S T A N O V I S K O
k návrhu zákona o rybárstve - k novému zneniu
_________________________________________

I
	Návrh zákona rybárstve na rokovanie vlády Slovenskej republiky pred-kladá minister pôdohospodárstva P. Koncoš v novom znení.

II
	Predložený návrh zákona upravuje najmä podmienky ochrany, chovu a lovu rýb a ostatných vodných organizmov, práva a povinnosti fyzických osôb a práv-nických osôb pri využívaní vôd na ochranu, chov a lov rýb. Rybárstvo návrh zákona definuje ako súhrn činností zameraných na zachovanie, zveľaďovanie, ochranu genofondu rýb a optimálne využívanie produkcie ichtyofauny ako prí-rodného bohatstva Slovenskej republiky. Návrh zákona upravuje tiež pôsobnosť orgánov štátnej správy na úseku rybárstva, ako aj zodpovednosť za porušenie povinností podľa nového zákona o rybárstve. 

III
	V súčasnosti platný zákon o rybárstve z roku 1963 je prekonaný a nezod-povedá súčasným spoločenským a ekonomickým podmienkam. 
	Návrh zákona sa podľa predkladacej správy predkladá bez rozporov; ne-bude mať dosah na štátny rozpočet.
	Legislatívna rada vlády Slovenskej republiky prerokovala návrh zákona o rybárstve 23. októbra 2001 a odporučila predkladateľovi návrh dopracovať podľa jej pripomienok a odporúčaní a na rokovanie vlády predložiť v novom znení.

	Sekcia vládnej legislatívy Úradu vlády Slovenskej republiky konštatuje, že do nového znenia návrhu zákona o rybárstve sú jej pripomienky a odporúča-nia v počte 69 zapracované. Preto odporúča vláde predložené nové znenie návrhu zákona o rybárstve  s c h v á l i ť  s tým, že do vládneho návrhu zákona budú zapracované ešte tieto upresnenia:

V § 21
- v odseku 3 písm. c) za slovo „alebo“ vložiť slová „trestný čin ohrozenia život-ného prostredia spáchaný z nedbanlivosti alebo“ s vložením odkazu na § 181b Trestného zákona;

V § 23
- v poznámke pod čiarou k odkazu 19 upraviť citáciu na „§ 181d“;

V § 30
- v písmene b) na konci textu slovo „vydala“ nahradiť slovom „vyvolala“;

V § 42
- v odseku 2 doplniť písmeno f) tohto znenia: „f) vytváranie, zmenu a zrušova-nie rybárskych revírov“;
- v poznámke pod čiarou k odkazu 26 citáciu zákona opraviť na zákon číslo „71/1967“;

V § 46
- znenie 2 upraviť takto: „2. § 35 písm. c) a f) zákona Slovenskej národnej rady č. 372/1990 Zb. o priestupkoch v znení neskorších predpisov pokiaľ sa týkajú priestupkov na úseku rybárstva.“.

Bratislava 6. novembra 2001
Vypracovala: T. Gottliebová
		  A. Kasatkin

									  Štefan  G r m a n
									   generálny riaditeľ
								       sekcie vládnej legislatívy